ਮਾਹੀ ਵਿਜ
ਮਾਹੀ ਵਿਜ (ਜਨਮ 1 ਅਪ੍ਰੈਲ 1982) ਇੱਕ ਭਾਰਤੀ ਮਾਡਲ ਅਤੇ ਅਭਿਨੇਤਰੀ ਹੈ, ਜੋ ਮਲਿਆਲਮ ਅਤੇ ਹਿੰਦੀ ਫ਼ਿਲਮਾਂ ਵਿੱਚ ਨਜ਼ਰ ਆਉਂਦੀ ਹੈ। ਉਹ 'ਲਾਗੀ ਤੁਝਸੇ ਲਗਨ' ਅਤੇ ਬਾਲਿਕਾ ਵਧੂ ਵਿੱਚ ਨੰਦਿਨੀ ਦੀ ਭੂਮਿਕਾ ਨਿਭਾਉਣ ਲਈ ਜਾਣੀ ਜਾਂਦੀ ਹੈ। ਵਿਜ ਅਤੇ ਉਸ ਦੇ ਪਤੀ ਜੈ ਭਾਨੂਸ਼ਾਲੀ ਨੇ 2013 ਦੇ ਡਾਂਸ ਰਿਐਲਿਟੀ ਸ਼ੋਅ ਨੱਚ ਬੱਲੀਏ 5 ਵਿਚ ਜਿੱਤ ਹਾਸਿਲ ਕੀਤੀ ਸੀ।

ਕਰੀਅਰ 
ਵਿਜ 17 ਸਾਲ ਦੀ ਉਮਰ ਵਿੱਚ ਮੁੰਬਈ ਚਲੀ ਗਈ ਅਤੇ ਮਾਡਲਿੰਗ ਵਿੱਚ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ ਸੀ। ਉਹ ਕਈ ਮਿਊਜ਼ਿਕ ਵੀਡੀਓ ਵਿਚ ਦਿਖਾਈ ਦਿੱਤੀ ਹੈ, ਜਿਸ ਵਿਚ ਤੁ, ਤੂ ਹੈ ਵਹੀ (ਡੀਜੇ ਅਕੀਲ ਮਿਕਸ) ਸ਼ਾਮਿਲ ਹੈ। ਉਸ ਨੇ 2006 ਵਿੱਚ ਟੀਵੀ ਲੜੀ ਅਕੇਲਾ ਵਿੱਚ ਮੁੱਖ ਮਹਿਲਾ ਭੂਮਿਕਾ ਨਿਭਾਈ ਸੀ। 

ਉਸਦੀ ਪਹਿਲੀ ਫ਼ਿਲਮ ਮਲਿਆਲਮ ਵਿੱਚ ਮਲਿਆਲਮ ਅਦਾਕਾਰ ਮਮੂਟੀ ਨਾਲ ਸੀ ਜਿਸਨੂੰ ਅਪਾਰੀਚਿਥਨ ਕਿਹਾ ਜਾਂਦਾ ਸੀ।

ਉਸਨੇ ਸਹਾਰਾ ਵਨ ਸ਼ੋਅ 'ਸ਼ੁਭ ਕਦਮ' ਵਿੱਚ ਪ੍ਰਥਾ ਦੀ ਮੁੱਖ ਭੂਮਿਕਾ ਨਿਭਾਈ ਸੀ।  ਉਸ ਦੀ ਸਫ਼ਲ ਭੂਮਿਕਾ ਕਲਰਜ਼ ਟੀਵੀ ਦੇ ਟੈਲੀਵਿਜ਼ਨ ਸ਼ੋਅ 'ਲਾਗੀ ਤੁਝਸੇ ਲਗਨ' ਵਿੱਚ ਨਕੂਸ਼ਾ ਦੀ ਮੁੱਖ ਭੂਮਿਕਾ ਸੀ, ਜਿਸ ਲਈ ਉਸਨੇ ਸਾਲ 2011 ਦੀ ਸਰਬੋਤਮ ਭੂਮਿਕਾ ਵਿੱਚ ਸਰਬੋਤਮ ਅਭਿਨੇਤਰੀ ਦਾ ਗੋਲਡ ਅਵਾਰਡ ਜਿੱਤਿਆ ਸੀ। ਉਸ ਨੂੰ ਝਲਕ ਦਿਖਲਾ ਜਾ ਦੇ ਸੀਜ਼ਨ 4 ਵਿੱਚ ਮੁਕਾਬਲੇਬਾਜ਼ ਵਜੋਂ ਦੇਖਿਆ ਗਿਆ ਸੀ।

2013 ਵਿੱਚ ਉਸਨੇ ਅਤੇ ਉਸਦੇ ਪਤੀ ਜੈ ਭਾਨੂਸ਼ਾਲੀ ਨੇ ਡਾਂਸ ਰਿਐਲਿਟੀ ਸ਼ੋਅ ਨੱਚ ਬੱਲੀਏ 5 ਵਿੱਚ ਹਿੱਸਾ ਲਿਆ, ਜਿਸ ਵਿੱਚ ਉਨ੍ਹਾਂ ਨੇ ਜਿੱਤ ਪ੍ਰਾਪਤ ਕੀਤੀ। ਉਹ ਖ਼ਤਰੋਂ ਕੇ ਖਿਲਾੜੀ 5 ਦੇ ਮੁਕਾਬਲੇਬਾਜ਼ਾਂ ਵਿਚੋਂ ਇਕ ਸੀ, ਹਾਲਾਂਕਿ ਉਸ ਨੂੰ ਲੱਤ ਦੀ ਸੱਟ ਕਾਰਨ ਬਾਹਰ ਹੋਣਾ ਪਿਆ ਸੀ।

ਨਿੱਜੀ ਜ਼ਿੰਦਗੀ 
ਵਿਜ ਨੇ ਸਾਲ 2011 ਵਿੱਚ ਭਾਰਤੀ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰ ਜੈ ਭਾਨੂਸ਼ਾਲੀ ਨਾਲ ਵਿਆਹ ਕੀਤਾ ਸੀ। 2017 ਵਿੱਚ ਉਨ੍ਹਾਂ ਨੇ ਇੱਕ ਲੜਕੇ ਰਾਜਵੀਰ ਅਤੇ ਇੱਕ ਲੜਕੀ ਖੁਸ਼ੀ ਨੂੰ ਗੋਦ ਲਿਆ। ਜੋੜੇ ਨੇ ਆਪਣੇ ਪਹਿਲੇ ਜੀਵ-ਵਿਗਿਆਨਕ ਬੱਚੇ ਨੂੰ 2019 ਵਿਚ ਜਨਮ ਦਿੱਤਾ, ਜਿਸਦਾ ਨਾਮ ਤਾਰਾ ਹੈ।

ਫ਼ਿਲਮੋਗ੍ਰਾਫੀ

ਟੈਲੀਵਿਜ਼ਨ

ਸੰਗੀਤ ਵੀਡੀਓ 

 ਯੇ ਵਾਦਾ ਰਹਾ (ਹਿੰਦੀ ਵੀਡੀਓ) (2007)

ਹਵਾਲੇ

ਬਾਹਰੀ ਲਿੰਕ 

 
ਜਨਮ 1982
ਜ਼ਿੰਦਾ ਲੋਕ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ